CELEX: 32016R0330
Language: ro
Date: 2016-03-08 00:00:00
Title: Regulamentul de punere în aplicare (UE) 2016/330 al Comisiei din 8 martie 2016 de suspendare a preferințelor tarifare pentru anumite țări beneficiare ale SGP în ceea ce privește anumite secțiuni din SGP, în conformitate cu Regulamentul (UE) nr. 978/2012 de aplicare a unui sistem generalizat de preferințe tarifare pentru perioada 2017-2019

9.3.2016   
            
            
               RO
            
            
               Jurnalul Oficial al Uniunii Europene
            
            
               L 62/9
            
         REGULAMENTUL DE PUNERE ÎN APLICARE (UE) 2016/330 AL COMISIEI
   din 8 martie 2016
   de suspendare a preferințelor tarifare pentru anumite țări beneficiare ale SGP în ceea ce privește anumite secțiuni din SGP, în conformitate cu Regulamentul (UE) nr. 978/2012 de aplicare a unui sistem generalizat de preferințe tarifare pentru perioada 2017-2019
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 978/2012 al Parlamentului European și al Consiliului din 25 octombrie 2012 de aplicare a unui sistem generalizat de preferințe tarifare și de abrogare a Regulamentului (CE) nr. 732/2008 al Consiliului (1), în special articolul 8 alineatul (3),
   întrucât:
   
               (1)
            
            
               În conformitate cu articolul 8 alineatul (1) din Regulamentul (UE) nr. 978/2012, preferințele tarifare acordate în cadrul regimului general al sistemului generalizat de preferințe tarifare (SGP) trebuie suspendate în ceea ce privește produsele dintr-o secțiune a SGP originare dintr-o țară beneficiară a SGP atunci când, timp de trei ani consecutiv, valoarea medie a importurilor acestor produse în Uniune din respectiva țară depășește pragurile stabilite în anexa VI la regulamentul menționat.
            
         
               (2)
            
            
               În conformitate cu articolul 8 alineatul (2) din Regulamentul (UE) nr. 978/2012 și pe baza statisticilor comerciale privind anii calendaristici 2009-2011, Regulamentul de punere în aplicare (UE) nr. 1213/2012 al Comisiei (2) a stabilit lista de secțiuni de produse pentru care preferințele tarifare au fost suspendate de la 1 ianuarie 2014 până la 31 decembrie 2016.
            
         
               (3)
            
            
               În conformitate cu articolul 8 alineatul (3) din Regulamentul (UE) nr. 978/2012, Comisia ar trebui ca, la fiecare trei ani, să reexamineze această listă prin intermediul unui act de punere în aplicare, să suspende sau să restabilească preferințele tarifare. Lista revizuită ar trebui să se aplice pentru o perioadă de trei ani începând cu 1 ianuarie 2017. Lista se bazează pe statisticile comerciale privind anii calendaristici 2012-2014, disponibile la 1 septembrie 2015, și ia în considerare importurile din țările care beneficiază de SPG enumerate în anexa II la Regulamentul (UE) nr. 978/2012, astfel cum era în vigoare la data respectivă. Cu toate acestea, valoarea importurilor din țările beneficiare ale SGP care, începând cu 1 ianuarie 2017, nu mai beneficiază de preferințele tarifare acordate în temeiul articolului 4 alineatul (1) litera (b) din Regulamentul (UE) nr. 978/2012 nu este luată în considerare.
            
         
               (4)
            
            
               Măsurile prevăzute în prezentul regulament sunt conforme cu avizul Comitetului pentru preferințe generalizate,
            
         ADOPTĂ PREZENTUL REGULAMENT:
   Articolul 1
   Lista produselor din secțiunile SGP pentru care preferințele tarifare menționate la articolul 7 din Regulamentul (UE) nr. 978/2012 sunt suspendate în ceea ce privește țările beneficiare ale SGP vizate figurează în anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2017 până la 31 decembrie 2019.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 martie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 303, 31.10.2012, p. 1.
   
      (2)  Regulamentul de punere în aplicare (UE) nr. 1213/2012 al Comisiei din 17 decembrie 2012 de suspendare a preferințelor tarifare pentru anumite țări beneficiare ale SGP în ceea ce privește anumite secțiuni din SGP, în conformitate cu Regulamentul (UE) nr. 978/2012 al Parlamentului European și al Consiliului de aplicare a unui sistem generalizat de preferințe tarifare (JO L 348, 18.12.2012, p. 11).
   
      ANEXĂ
      Lista secțiunilor din SGP pentru care preferințele tarifare menționate la articolul 7 din Regulamentul (UE) nr. 978/2012 sunt suspendate în ceea ce privește o țară beneficiară a SGP vizată:
      
         
            Coloana A
         : Numele țării
      
         
            Coloana B
         : Secțiunea din SGP [articolul 2 litera (j) din Regulamentul SGP]
      
         
            Coloana C
         : Descriere
      
                  A
               
               
                  B
               
               
                  C
               
            
                  India
               
               
                  S-5
               
               
                  Produse minerale
               
            
                  S-6a
               
               
                  Produse chimice anorganice și organice
               
            
                  S-11a
               
               
                  Materiale textile
               
            
                  S-14
               
               
                  Perle și metale prețioase
               
            
                  S-15a
               
               
                  Fier, oțel și articole din fier și oțel
               
            
                  S-15b
               
               
                  Metale comune (cu excepția fierului și a oțelului), articole din metale comune (cu excepția articolelor din fier și oțel)
               
            
                  S-17b
               
               
                  Autovehicule, biciclete, aeronave și nave spațiale, vapoare și ambarcațiuni
               
            
                  Indonezia
               
               
                  S-1a
               
               
                  Animale vii și produse de origine animală, cu excepția peștilor
               
            
                  S-3
               
               
                  Uleiuri de origine animală sau vegetală, grăsimi și ceruri
               
            
                  Kenia
               
               
                  S-2a
               
               
                  Plante vii și produse de floricultură
               
            
                  Ucraina
               
               
                  S-17a
               
               
                  Vehicule și materiale pentru căi ferate și similare
               
            
                  S-3
               
               
                  Uleiuri de origine animală sau vegetală, grăsimi și ceruri